b'\n_START_ARTICLE_\nMaldyv\xc5\xb3 istorija\n_START_SECTION_\nBudizmas Maldyvuose\n_START_PARAGRAPH_\nAnkstyva Maldyv\xc5\xb3 sal\xc5\xb3 istorija miglota, ir i\xc5\xa1 prie\xc5\xa1istor\xc4\x97s n\xc4\x97ra i\xc5\xa1lik\xc4\x99 archeologini\xc5\xb3 duomen\xc5\xb3. Sp\xc4\x97jama, kad Maldyvai buvo apgyvendinti dravid\xc5\xb3 gen\xc4\x8di\xc5\xb3 i\xc5\xa1 Keralos prie\xc5\xa1istoriniais laikais._NEWLINE_Pirmoji Maldyvuose susiformavusi valstyb\xc4\x97 buvo budistin\xc4\x97. Sp\xc4\x97jama, kad budizmas gal\xc4\x97jo pasiekti \xc5\xa1ias salas Maurj\xc5\xb3 valdovo A\xc5\xa1okos laikais (apie III a. pr. m. e.). Pasak legendos, sinhal\xc5\xb3 princas Koimale (sp\xc4\x97jama, apie V a.) u\xc5\xbeplauk\xc4\x97 ant seklumos su savo \xc5\xbemona\xc2\xa0\xe2\x80\x93 \xc5\xa0ri Lankos karaliaus dukterimi ir \xc4\x8dia \xc4\xafk\xc5\xabr\xc4\x97 savo karalyst\xc4\x99._NEWLINE_Kasin\xc4\x97jimai parodo tuometini\xc5\xb3 Maldyv\xc5\xb3 santykius su Indijos valstyb\xc4\x97mis, ypa\xc4\x8d Bengalija (tur\xc4\x97jo \xc4\xaftakos jos Nalandos vienuolyno kult\xc5\xabra). \xc4\xaetakojant tamil\xc5\xb3 ra\xc5\xa1tui, susiformavo evela akuru, senasis Maldyv\xc5\xb3 ra\xc5\xa1tas._NEWLINE_\xc5\xa0ioje budistin\xc4\x97je valstyb\xc4\x97je buvo pad\xc4\x97ti valstybingumo, kult\xc5\xabros ir meno pagrindai, buvo statomos budistin\xc4\x97s \xc5\xa1ventyklos, st\xc5\xabpos (havitta, astubu). Valstyb\xc4\x99 vald\xc4\x97 valdovai, indi\xc5\xa1ku pavyzd\xc5\xbeiu tituluojami maharadun, rasgefanu.\n_START_SECTION_\nIslamo laikotarpis\n_START_PARAGRAPH_\nKadangi Maldyv\xc5\xb3 salos nuo seno dalyavo Indijos vandenyno prekyboje, jame nema\xc5\xbe\xc4\x85 \xc4\xaftak\xc4\x85 \xc4\xafgijo arab\xc5\xb3 pirkliai. Tuo metu salos buvo puldin\xc4\x97jamos Mopla pirat\xc5\xb3 i\xc5\xa1 Indijos Keralos). Pirkliai nul\xc4\x97m\xc4\x97 tai, kad 1153\xc2\xa0m. Maldyv\xc5\xb3 M\xc4\x97nulio dinastijos valdovas pri\xc4\x97m\xc4\x97 islam\xc4\x85, tapdamas pirmuoju sultonu._NEWLINE_I\xc5\xa1 viso sal\xc4\x85 vald\xc4\x97 6 musulmoni\xc5\xa1kos dinastijos.\n_START_SECTION_\nKolonijinis laikotarpis\n_START_PARAGRAPH_\nXVI a. salas pajung\xc4\x97 portugalai ir vald\xc4\x97 15\xc2\xa0m. (1558\xe2\x80\x931573), kol juos i\xc5\xa1vijo patriotas, v\xc4\x97liau sultonas Muhammad Thakurufar Al-Azam._NEWLINE_XVII a. viduryje \xc4\x8dia \xc4\xafsigal\xc4\x97jo olandai, o v\xc4\x97liau\xc2\xa0\xe2\x80\x93 britai. Jie paliko salas nepriklausomu musulmon\xc5\xb3 sultonatu (nors buvo brit\xc5\xb3 protektoratas 1887\xe2\x80\x931965).\n_START_SECTION_\nNepriklausomyb\xc4\x97\n_START_PARAGRAPH_\n1965\xc2\xa0m. liepos 26 d. Maldyvai pagal sutart\xc4\xaf, pasira\xc5\xa1yt\xc4\x85 su Did\xc5\xbei\xc4\x85ja Britanija, gavo nepriklausomyb\xc4\x99. Britai toliau naudojosi Gano ir Hitadu baz\xc4\x97mis. 1968\xc2\xa0m. kov\xc4\x85 nacionalinis referendumas panaikino sultonat\xc4\x85 ir \xc4\xafk\xc5\xabr\xc4\x97 respublik\xc4\x85.\n_START_SECTION_\nNasiras\n_START_PARAGRAPH_\nRespublika buvo paskelta 1968\xc2\xa0m. lapkrit\xc4\xaf, prezidentu esant Ibrahimui Nasirui, kuris prad\xc4\x97jo dominuoti politikoje. Pagal nauj\xc4\x85 konstitucij\xc4\x85 Nasir\xc4\x85 netiesiogiai ketveri\xc5\xb3 met\xc5\xb3 kadencijai i\xc5\xa1rinko Majlis (parlamentas). Jis paskyr\xc4\x97 Ahmed\xc4\x85 Zak\xc4\xaf ministru pirmininku._NEWLINE_1973\xc2\xa0m. Nasiras buvo perrinktas naujai kadencijai pagal 1972\xc2\xa0m. pataisyt\xc4\x85 konstitucij\xc4\x85, kuri prates\xc4\x97 prezidento kadencij\xc4\x85 iki 5 met\xc5\xb3 ir \xc4\xaftvirtino, kad ministr\xc4\x85 pirminink\xc4\x85 renka Majlis. 1975\xc2\xa0m. kov\xc4\x85 naujai i\xc5\xa1rinktas ministras pirmininkas Zakis buvo suimtas per nekruvin\xc4\x85 perversm\xc4\x85 ir i\xc5\xa1tremtas \xc4\xaf nuo\xc5\xa1al\xc5\xb3 salyn\xc4\x85. U\xc5\xbejurio steb\xc4\x97tojai man\xc4\x97, kad Zakis pasidar\xc4\x97 per daug populiarus ir k\xc4\x97l\xc4\x97 gr\xc4\x97sm\xc4\x99 Nasiro frakcijai._NEWLINE_Po 1970\xc2\xa0m. Maldyv\xc5\xb3 ekonomika patyr\xc4\x97 nuosm\xc5\xabk\xc4\xaf, kai \xc5\xa0ri Lankos rinka, kur buvo eksportuojama d\xc5\xbeiovinta \xc5\xbeuvis, \xc5\xbelugo. Be to britai 1975\xc2\xa0m. u\xc5\xbedar\xc4\x97 Gano oro baz\xc4\x99, nes vykd\xc4\x97 politik\xc4\x85 patraukti savo paj\xc4\x97gas i\xc5\xa1 teritorij\xc5\xb3 \xc4\xaf rytus nuo Sueco kanalo. Pasitraukus britams ekonomin\xc4\x97 pad\xc4\x97tis pablog\xc4\x97jo ir Nasiro populiarumas smuko. Nasiro 20 met\xc5\xb3 autokratinis valdymas baig\xc4\x97si, kai jis pab\xc4\x97go \xc4\xaf Singap\xc5\xabr\xc4\x85. Tyrimas parod\xc4\x97, kad jis i\xc5\xa1 valstyb\xc4\x97s i\xc5\xbedo buvo pa\xc4\x97m\xc4\x99s milijonus doreli\xc5\xb3. Bet nebuvo joki\xc5\xb3 \xc4\xafrodym\xc5\xb3, tad manoma, kad tai naujos vyriausyb\xc4\x97s propaganda.'